‘Kaper’ sterf in Gauteng-ongelukDie ongelukstoneel tussen Vanderbijlpark en Sebokeng op 24 Desember 2014 waar ‘n vermeende kaper gesterf het Foto: ER24 ŉ Vermeende kaper is Woensdagoggend naby Vanderbijlpark in ŉ ongeluk tussen ŉ motor en ŉ vragmotor oorlede. “Die ongeluk het op die hoek van die R553 en die R28 tussen Vanderbijlpark en Sebokeng plaasgevind,” het ŉ woordvoerder van ER24 in ŉ verklaring gesê. “Die persoon het glo die motor gekaap en die bestuurder met ŉ mes gesteek voordat hy met die gesteelde motor gevlug het. Terwyl hy weggejaag het, het hy ŉ vragmotor getref en noodlottige beserings opgedoen.” Paramedici het die slagoffer van die kaping na Sebokeng-hospitaal geneem vir verdere behandeling. Owerhede stel ondersoek in.